  Анжелика Тихонова корреспондент Кез ёросысь 5-тӥ классын дышетскись Тимур Тонков Удмуртилэн кунлыкезлы 100 ар тырмонлы но Калыкъёслэн огазеяськон нуналзылы сӥзьыса, пу вылэ сутыса суредъёс лэсьтӥз. Пияшлэн ужъёсыныз Кулига черкогуртысь шор ёзо школаын адӟытон радъязы. Со сярысь ивортодэтъя «Удмуртия» агентстволэн корреспондентэзлы школаысь суреданъя дышетӥсь Надежда Гавшина вераз. Пу вылэ сутыса суредъёс лэсьтыны Тимур Тонков кемалась ик ӧз кутскы. Но сыӵе амал солы туж яраз. Дышетӥсез Надежда Гавшина солы Удмуртилэн кунлык нуналэзлы суредъёс лэсьтыны дэмлаз. Нош Ижкарысь(Пыраклы Россиен - ред.) монументлэсь инъетсэ тодон-валан люкан понна но басьтӥм ини, монументын вань сыӵе суредъёс, кудъёссэ нокин туж ик уг синйылты шуыса. Нош бӧрысь со ачиз кинъёс со воргоронъёс, нылкышноос но солдатъёс шуыса тунсыкъяськиз ини Надежда Гавшина, Кулигаысь шор ёзо школаысь суреданъя дышетӥсь Тимур Тонковлэн ужъёсыз 12 фото   Тимур тужгес но машинаосты но пӧйшуръёсты, пудо-животъёсты суреданы яратэ. Пу вылэ сутыса ужъёсыныз адӟытонэз пияшлэн ньылетӥез луэ ини. Солэсь азьвыл школаязы машинаослы, пойшуръёслы но тылбурдоослы, валъёслы сӥзем нимаз адӟытонъёссэ радъяллязы. Соку пияш суредъёссэ карандашен, мелкиен, буёлъёсын суредалляз. Мон куинь ар талэсь азьло нырысетӥ адӟытонзэ радъяны ӵектӥ вал ини. Со урокъёс бере лыктэ, суредаське вал. Милям трос гинэ ужъёсыз люкаськизы. Соин ик быгатонлыкез медаз ышы шуыса, возьматоно шуыса малпам. Со мылкыд сётэ. Со кызьы ке но ас дунлыктэ шӧдыны но юрттэ ук, куке ужъёстэ ушъяло. Со сяна, ми грамота но сётӥськом, туспуктэм лэсьтӥськом, «Школьный вестник» огинамы поттӥськом. Со трос лайкъёс, ӟеч кылъёс люка Надежда Гавшина, Кулигаысь шор ёзо школаысь суредаськонъя дышетӥсьНадежда Гавшиналэн кылъёсызъя, Тимур со сярысь «Звезда» ёрос газетазы гожтозы шуыса туж возьмаз. Со солэн льӧль малпанэз вал. Малы ке шуоно песянай-песятайёсыз, апайёсыз, ваньзы ик «Звездалы» гожтӥсько, соин ик солы со туж кулэлыко. Соин, куке со туэ пу вылэ сутыса суредъёс лэсьтӥз ини, мон шуисько, табере дась. Гожтӥм «Звездае» Надежда Гавшина, Кулигаысь шор ёзо школаысь суреданъя дышетӥсьТимурлэн адӟытонъёсызлы луыса, школаын дышетскись бадӟымгес пиналъёс но куд-ог дыръя ас адӟытонъёссэс радъяны кутскизы ини.  Тегъёс: Лулчеберет Кез нылпиос Удмуртия Удмуртилэнкунлыкезлы100ар суредан  